29/03/2010 | Administración LocalMunicipal
Ferrol
Persoal
Anuncio bases xerais para o acceso en propiedade, a prazas de persoal funcionario e laboral do Concello de Ferrol en quenda de consolidación de emprego temporal

ANUNCIO O día 12/03/2010 a concelleira delegada da Área de Recursos Humanos e Organización Interna, mediante delegación conferida por Resolución do Sr. Alcalde de data 30/10/2008 (BOP 01/12/2008), aprobou as bases xerais que rexerán as convocatorias das prazas incluídas na Oferta Parcial de Emprego Público do Concello de Ferrol para a consolidación de emprego temporal do ano 2010, e que transcritas literalmente din como segue: O obxecto destas bases xerais é a regulación do procedemento xeral para o acceso en propiedade ás prazas vacantes de funcionarios/as de carreira e persoal laboral, en quenda libre e dentro do marco do proceso extraordinario de consolidación de emprego temporal, de acordo co disposto na disposición transitoria cuarta da Lei 7/2007, do 12 de abril, do Estatuto Básico do Empregado Público, prazas que son as que, de seguido, se relacionan: Aquelas prazas reservadas para promoción interna que queden vacantes se acumularán de xeito automático ás mesmas prazas de quenda libre. Nas distintas bases específicas determinaranse, de ser o caso, as prazas reservadas para ser cubertas entre personas con discapacidade de acordo co establecido no artigo 59 da Lei 7/2007, do 12 de abril, do Estatuto Básico do Empregado Público. Os correspondentes procesos selectivos regularanse polo disposto nestas bases xerais e nas específicas de cada praza e a convocatoria. No que non estea previsto nelas, pola Lei 7/2007, do 12 de abril, do Estatuto Básico do Empregado Público, Decreto Legislativo 1/2008, do 13 de marzo, polo que se aproba o Texto Refundido da Lei de Función Pública de Galicia, Real Decreto 896/1991, do 7 de xuño, de regras básicas e programas mínimos do procedemento de selección dos funcionarios da Administración Local, e supletoriamente polo Real Decreto 364/1995, do 10 de marzo, polo que se aprobou o Regulamento Xeral de Ingreso do Persoal ó Servizo da Administración Xeral do Estado. Para participar nas probas selectivas cómpre: a) Ser español/a ou nacional doutro Estado membro da Unión europea nos termos previstos no artigo 57 da Lei 7/2007, do 12 de abril, do Estatuto Básico do Empregado Público. b) Ter cumpridos dezaseis anos e non exceder, no seu caso, da idade máxima de xubilación forzosa. c) Non padecer enfermidade ou eiva física que impida o desempeño das correspondentes funcións. As persoas con minusvalidez deberán facelo constar na instancia, indicando se precisan adaptacións para realizar as probas. d) Non ter sido separado/a, mediante expediente disciplinario, do servicio en calquera Administración pública do Estado, comunidade autónoma ou entidade local, nin atoparse inhabilitado para o exercicio das funcións públicas. e) Calquera outro requisito que se fixe nas bases específicas de cada convocatoria. f) O procedemento selectivo será o de concurso - oposición en quenda libre. Á fase de concurso aplicaráselle o correspondente baremo que figura como anexo 1 destas bases, non terá carácter eliminatorio e non será tida en conta de non superar a fase de oposición. A fase de concurso non superará o corenta por cento da puntuación total (máximo 20 puntos). Se quedasen prazas vacantes neste proceso de consolidación de emprego, éstas se acumularán a outras prazas vacantes na vindeira Oferta de Emprego Público que se aprobe. As probas dos distintos procedementos selectivos irán dirixidas a determinar a aptitude e os coñecementos do/da aspirante para o concreto desempeño da praza que se convoca. En cada un dos procesos selectivos, existirá unha primeira proba sobre as materias específicas do temario que será obrigatoria e eliminatoria, e que poderá ter carácter práctico ou teórico – práctico e unha segunda proba teórica sobre as materias comúns do temario tamén obrigatoria e eliminatoria. Ademais destas probas, os/as aspirantes que non acrediten coñecementos de galego no nivel que se estableza en cada unha das bases específicas deberán realizar unha proba de coñecemento do idioma galego, que se cualificará como APTO/A OU NON APTO/A e que se determinará nas bases específicas para cada tipo de praza. Estas probas se determinarán segundo a natureza e características das prazas, e poderán consistir na redacción de proxectos, informes, aplicación de supostos prácticos, redacción de documentos administrativos, execución material de determinadas tarefas ou calquera outra forma que permita comprobar a destreza no oficio dos/das aspirantes. Nas bases específicas se concretará o tipo de proba de entre as seguintes modalidades: A1.- Proba teórico – práctica, que deberá recoller contidos das materias específicas do temario que se estableza para cada tipo de praza e que consistirá na elaboración dun proxecto ou memoria a elixir entre os propostos polo Tribunal, que deberá ser defendida ante o mesmo. A forma, lugar e prazo de presentación deste proxecto ou memoria, será determinados nas bases específicas. A2.- Proba teórico – práctica, que consistirá no desenvolvemento dun caso práctico a elixir entre os propostos polo Tribunal e que versará sobre contidos das materias específicas do temario, nun tempo máximo de 3 horas. A3.- Proba práctica que consistirá no desenvolvemento dunha ou varias tarefas propias da praza que se convoque. Nas bases específicas se concretará o tipo de proba de entre as seguintes modalidades: B1.- Consistirá en contestar a unha batería de preguntas curtas sobre as materias comúns do temario. B2.- Consistirá en contestar a un cuestionario tipo test con tres respostas alternativas, sobre as materias comúns do temario e sen que penalicen as respostas erróneas. O número de preguntas e o tempo para o desenvolvemento desta proba se fixará nas bases específicas. Os tribunais cualificadores dos procesos selectivos designaranse de conformidade co sinalado nos artigos 60 da Lei 7/2007, do 13 de abril, do Estatuto Básico do Empregado Público e no artigo 4 do Real decreto 896/1991, do 7 de xuño. A constitución dos tribunais determinarase na convocatoria específica da praza ou prazas que se convoquen. O tribunal non poderá constituírse, nin actuar sen a presencia, cando menos, da metade mais un dos seus membros, titulares ou suplentes, indistintamente. En todo caso requírese a asistencia do/a presidente/a e do/a secretario/a ou das persoas que legalmente os substitúan. Os membros do tribunal absteranse de intervir e comunicaranllo á autoridade convocante cando concorra algunha das circunstancias establecidas no artigo 28.2 da Lei 30/1992, do 26 de novembro. Os/as aspirantes poderán recusar os membros do tribunal cando concorran aquelas circunstancias. Todos os membros do tribunal que asistan ás probas percibirán as asignacións que lles correspondan segundo a súa categoría, de conformidade co Real decreto 462/2002, do 24 de maio, sobre indemnizacións por razón do servicio. O tribunal poderá autorizar a incorporación ás sesións dun asesor ou asesora, con voz e sen voto, cando excepcionalmente se requira para a axeitada cualificación. O prazo de presentación de instancias será de vinte días naturais contados a partir do día seguinte ao da publicación da convocatoria no Boletín Oficial do Estado. As persoas que desexen participar nas probas selectivas presentarán unha solicitude dirixida ó señor alcalde-presidente deste Concello, na que farán constar que reúnen todos os requisitos sinalados na base segunda anterior e os que sinalen as bases específicas de cada praza que se convoque. Presentaranse no Rexistro Xeral do Concello no prazo de vinte días naturais contados a partir do seguinte ó da publicación do anuncio da convocatoria no Boletín Oficial del Estado. As solicitudes poderanse remitir tamén na forma determinada no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común. Coa solicitude achegarán: - Fotocopia do DNI. - Xustificante do ingreso na Tesourería municipal da contía dos dereitos de exame que para cada proba selectiva se sinalen, ou ben, xustificante do xiro postal ou telegráfico do seu pagamento, ou no seu caso certificado do INEM, de estar en situación de desemprego, aos efectos de exoneración desta taxa. - Naqueles casos nos que na convocatoria se fixase fase de concurso, os aspirantes deberán achegar tamén, inexcusablemente, os documentos acreditativos ou fotocopias compulsadas de todos e cada un dos méritos alegados que sexan puntuables segundo as bases específicas que correspondan. - Rematada a cualificación dos/as aspirantes, o tribunal publicará a relación de persoas aprobadas por orde de puntuación. Como en ningún caso o número de aspirantes aprobados pode superar o número de prazas convocadas, a relación definitiva de aprobados confeccionarase cos aspirantes que, superados todos os exercicios obrigatorios, obteñan a maior puntuación sumando a fase de concurso, de existir e coas limitacións que se é o caso se fixen, e os puntos de cada un dos exercicios da oposición. O tribunal presentaralle a citada relación ao Alcalde da Corporación ou Concellería delegada, á que lle compete o nomeamento correspondente. Os/as aspirantes propostos que presenten a documentación preceptiva serán nomeados funcionarios de carreira polo alcalde ou concelleiro/a delegado/a, ou de ser o caso, se decretará a súa contratación e en ambos casos, deberán tomar posesión ou formalizar o contrato non prazo máximo dun mes contado dende o día seguinte a aquel en que sexa notificado o nomeamento. De non tomar posesión ou non formalizar o contrato por causas imputables ao/á aspirante, salvo causas de forza maior, perderá todos os dereitos derivados da participación no procedemento selectivo e do nomeamento outorgado á súa persoa. O número de temas e a distribución entre materias comúns e materias específicas, atendendo ó grupo de titulación, será da seguinte forma: As materias común para as distintas prazas e segundo o grupo de clasificación serán as que figuran no Anexo II. As materias específicas do temario se determinarán nas distintas bases específicas. Cada un dos exercicios obrigatorios e eliminatorios será cualificado de acordo coa puntuación que figure nas bases específicas correspondentes, segundo as seguintes regras: a) A proba sobre materias específicas do temario cualificarase de 0 a 22 puntos e deberá acadarse un mínimo de 11 puntos para superala. b) A proba sobre materias comúns do temario cualificarase de 0 a 8 puntos e deberá acadarse un mínimo de 4 puntos para superala. c) A proba de coñecementos de lingua galega, de ser necesaria a súa realización, se puntuará como APTO/A ou NON APTO/A. Os servizos efectivos prestados no Concello de Ferrol, na mesma praza e categoría á que se opta, valoráranse a razón de 0,15 puntos por cada mes completo de servizo. Os servizos prestados no mesmo corpo, escala, subescala e/ou categoría en calquera Administración, valoraranse a razón de 0,05 puntos por cada mes completo de servizo. A puntuación máxima deste apartado non superará os 17 puntos. Cursos de formación e perfeccionamento, expedidos ou homologados por organismos oficiais, directamente relacionados coas funcións propias da praza convocada, debidamente acreditados mediante a presentación de diploma, certificación de asistencia ou, de ser o caso, aproveitamento, ata un máximo de 3 puntos de conformidade co seguinte baremo: - De 250 a máis horas 0,90 puntos - De entre 100 e 249 horas 0,80 puntos - De entre 99 e 80 horas 0,70 puntos - De entre 79 e 50 horas 0,60 puntos - De entre 49 e 15 horas 0,50 puntos - De menos de 15 horas 0,20 puntos Tema 1. A Constitución española de 1978. Estructura. Principios xerais. Reforma constitucional. Tema 2. Os dereitos e deberes fundamentais dos españois. Tema 3. As Cortes Xerais. O poder lexislativo: as funcións e os órganos. Tema 4. O Goberno e a Administración do estado. Concepto. Cesamento do Goberno. Responsabilidade. Funcións do Goberno. Tema 5. O poder xudicial: concepto xeral. Principios de organización xudicial. Órganos xurisdiccionais. Tema 6. A Administración pública Concepto. Principios de actuación da administración pública: Exame de cada un deles. Tema 7. A organización territorial do Estado. A Comunidade autónoma de Galicia e o seu Estatuto de autonomía. As institucións galegas. A Xunta e o seu presidente. Tema 8. Sometemento da Administración á lei e o dereito. A Lei. Clases de leis. Disposicións do Executivo con rango de lei. O Regulamento e outras disposicións xerais. Tema 9. Os dereitos dos cidadáns ante a Administración Pública. Colaboración e participación dos cidadáns na Administración, con especial referencia á Administración Local. Tema 10. O acceso electrónico dos cidadáns aos servizos públicos. Lei 11/2007, de 22 de xuño, de acceso electrónico dos cidadáns aos servizos públicos. A sede electrónica. Defensor do usuario. Tema 11. O acto administrativo. Motivación. Eficacia. Validez dos actos administrativos. O silencio administrativo. Tema 12. Os recursos administrativos. Concepto. Clases. Obxecto. Tema 13. O réxime local español. A Lei de Bases de Réxime Local. Clases de Entidades Locais. Organización municipal. Competencias municipais. Organización. A normativa de Administración Local de Galicia. Tema 14. O municipio. Elementos. Competencias. O termo municipal. O Estatuto dos veciños. Tema 15. O alcalde: competencias. Os tenentes de alcalde. O Pleno: composición e atribucións. A Xunta de Goberno Local. Os órganos complementarios. Tema 16. O persoal ao servizo das entidades locais I. O Estatuto do Empregado Público. O persoal laboral: tipoloxía e selección. Tema 17. O persoal ao servizo das entidades locais II. Deberes. II Acordo regulador das condicións de traballo do persoal ao servizo do Concello de Ferrol. Ordenanza de Normalización Lingüística do Concello de Ferrol. Tema 18. Facendas locais: clasificación dos ingresos. Ordenanzas fiscais. Réxime xurídico do gasto público local. Os presupostos locais. Tema 1. A Constitución española de 1978: principios xerais e estrutura. Tema 2. O Estatuto de autonomía de Galicia: principios xerais e estrutura. Tema 3. Principios de actuación da Administración pública: eficacia, xerarquía, descentralización, desconcentración e coordinación. Tema 4. Organización e funcionamento da Administración xeral do Estado. Organización central. Organismos públicos, organismos autónomos. Entidades públicas empresariais. Tema 5. As institucións da Unión Europea. Órganos executivos e os seus poderes. O Consello de Ministros. A Comisión. O Parlamento Europeo: composición e atribucións. O Tribunal de Xustiza da Unión Europea. Tema 6. A Xunta de Galicia e o seu presidente. O Parlamento de Galicia. Control parlamentario da acción do Goberno. O Sarah Louise Sanchez Grilli. Tema 7. O municipio. O termo municipal. A poboación. Consideración especial do veciño. O empadroamento. Tema 8. Funcionamento dos órganos colexiados locais. Convocatoria e orde do día. Actas e certificados dos acordos. Tema 9. Organización municipal. Competencias. Tema 10. Dereitos e deberes dos funcionarios públicos locais. Faltas e sancións. O procedemento disciplinario. II Acordo regulador das condicións de traballo do persoal ao servizo do Concello de Ferrol. Ordenanza de Normalización Lingüística do Concello de Ferrol. Tema 11. O procedemento administrativo local. O rexistro de entrada e saída de documentos. Requisitos da presentación de documentos. Comunicacións e notificacións. Tema 12. Os orzamentos das entidades locais. O réxime xurídico do gasto das entidades locais. Tema 1. A Constitución española de 1978: principios xerais e estrutura. Tema 2. O Estatuto de autonomía de Galicia: principios xerais e estrutura. Tema 3. Principios de actuación da Administración pública: eficacia, xerarquía, descentralización, desconcentración e coordinación. Tema 4. O municipio. O termo municipal. A poboación. Consideración especial do veciño. O empadroamento. Tema 5. Funcionamento dos órganos colexiados locais. Convocatoria e orde do día. Actas e certificados dos acordos. Tema 6. Dereitos e deberes dos funcionarios públicos locais. Faltas e sancións. O procedemento disciplinario. II Acordo regulador das condicións de traballo do persoal ao servizo do Concello de Ferrol. Ordenanza de Normalización Lingüística do Concello de Ferrol. Tema 7. O procedemento administrativo local. O rexistro de entrada e saída de documentos. Requisitos da presentación de documentos. Comunicacións e notificacións. Tema 8. Os orzamentos das entidades locais. O réxime xurídico do gasto das entidades locais. Tema 1. A constitución española de 1978: Estructura. Dereitos e deberes fundamentais. Garantías das liberdades e dereitos fundamentais. Suspensión dos dereitos e liberdades. Tema 2. Organización territorial do Estado: ideas xerais. As Comunidades Autónomas. O Estatuto de autonomía de Galicia. O Parlamento de Galicia. A Xunta de Galicia e o seu presidente. Tema 3. A administración local na Constitución: entidades que comprende a regulación actual. O municipio: elementos que o compoñen. Competencias. O termo municipal. A población municipal. O empadronamento. O alcalde: competencias. Os tenentes de alcalde. O Pleno: composición e atribucións. A Xunta de Goberno Local. Órganos complementarios. Réxime dos municipios de gran poboación. Tema 4. A función pública local: Ideas xerais. Concepto de funcionario. Clases. Organización da Función pública local: Órganos e grupos que a integran. Funcionarios con habilitación de carácter nacional. Funcionarios propios das corporacións. Adquisición e perda da condición de funcionario. Situacións nas que poden encontrarse. Dereitos e Deberes dos Funcionarios públicos locais: Dereitos. Deberes. Réxime disciplinario. Dereito de sindicación. Tema 5. Ordenanza de normalización lingüística del Concello de Ferrol. Tema 1. A constitución española de 1978: Estructura. Dereitos e deberes fundamentais. Garantías das liberdades e dereitos fundamentais. Suspensión dos dereitos e liberdades. Tema 2. Dereitos e Deberes dos Funcionarios públicos locais: Dereitos. Deberes. Réxime disciplinario. Dereito de sindicación. Ordenanza de normalización lingüística del Concello de Ferrol. O que se fai público para xeral coñecemento. Ferrol, O alcalde Vicente Luis Irisarri Castro